recursal/SuperWikiNEXT-32B huggingface dataset:
**কাডাপেরি** দক্ষিণ ভারতের তামিলনাড়ু রাজ্যের চেঙ্গলপট্টু জেলায় অবস্থিত চেন্নাই শহরের দক্ষিণ দিকের একটি আবাসিক অঞ্চল৷‌ এটি তাম্বরম পৌরনিগমের অন্তর্গত। ২০১৮ খ্রিস্টাব্দের তথ্য অনুযায়ী এই লোকালয় চেন্নাই শহরের অন্তর্ভুক্ত করার পরিকল্পনা রয়েছে। ২,০০০ জনসংখ্যা বিশিষ্ট কাডাপেরি মাদ্রাজ এক্সপোর্ট প্রসেসিং জোন মাদ্রাজ রপ্তানি প্রস্তুতিকরণ অঞ্চলের কাছাকাছি অবস্থিত। এটি বৃহত্তর চেন্নাইয়ের বিশেষ অর্থনৈতিক অঞ্চলের অন্তর্ভুক্ত। এখানে রয়েছে কাডাপেরি হ্রদ ও *পাচাইমালাই* চারণভূমি।

তামিলনাড়ুর রাজ্য সরকারে ১৬৩ টি বিজ্ঞাপিত অঞ্চলগুলির মধ্যে এটি একটি।

নামকরণ
------

তামিল-কন্নড় ভাষায় কাডা শব্দের অর্থ দরজা বা প্রবেশদ্বার ও এরি শব্দের অর্থ হ্রদ। অর্থাৎ কাডাপেরি শব্দবন্ধের অর্থ হয় চেন্নাইয়ের হ্রদ প্রবেশদ্বার।

ইতিহাস
------

উনবিংশ শতাব্দীর শুরুর দিকে জমিদার ভেঙ্কটেশ পিল্লাই প্রথম কাডাপেরিতে নগরবসতি স্থাপন করেন। এটি প্রাথমিকভাবে এটি একটি কৃষিপ্রধান গ্রাম ছিল। মনে করা হয় এই স্থানে অবস্থিত শঙ্কুবিনায়ক মন্দিরটি পল্লব সাম্রাজ্যের সময়ে নির্মিত। পরে মন্দির সংস্কারকালে বিশ্বনাথ, বিশালাক্ষী, দক্ষিণমূর্তি, মুরুগা, দুর্গা, লিঙ্গোত্বব, নবোনীতকৃষ্ণ, মহালক্ষ্মী ও নবগ্রহ মূর্তি প্রতিষ্ঠিত হয়। মন্দিরের বিমান কাশীর মন্দিরের অনুরূপ৷ এছাড়া এখানে গঙ্গাম্মান মন্দির ও শ্রীমুতুমারিয়াম্মান মন্দির রয়েছে।

পরিবহন
------

চেন্নাই শহরতলি রেলওয়ের অন্তর্গত তাম্বারাম স্যানাটোরিয়াম রেলওয়ে স্টেশন এই লোকালয়ের নিকটতম রেলস্টেশন। কাছাকাছির মধ্যে একটি বিমান বাহিনী স্টেশন রয়েছে এছাড়াও লোকালয়ে রয়েছে একটি বাস স্টপ। তাম্বরম বাস স্ট্যান্ড থেকে এটি মাত্র ১ কিলোমিটার (০.৬২ মা) দূরে অবস্থিত। তাম্বরম, বণ্ডলুর, তিরুবোত্রিয়ুর, তিরুবান্মিয়ুর, পুন্তমল্লী, কোয়মবেড়ু, নঙ্গানলুর, অম্বাত্তুর অবধি চেন্নাই এমটিসি বাস পরিষেবা রয়েছে।

তথ্যসূত্র
---------

1. ↑  "MEPZ"। সংগ্রহের তারিখ ৩ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Madhavan, D. (২০ ডিসেম্বর ২০১২)। "National Institute of Siddha modifies expansion plan"। *The Hindu*। Chennai: The Hindu। সংগ্রহের তারিখ ২৩ ডিসে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কাজিরবাগ ইকো পার্ক** টি ফেনীর কাজিরবাগ এলাকায় সামাজিক বন বিভাগের তত্ত্বাবধানে স্থাপিত একটি সৌন্দর্যমণ্ডিত ইকোপার্ক, এটি স্থাপিত হওয়াতে ফেনীসহ আশেপাশের এলাকার সাধারণ মানুষের জন্য পারিবারিক বিনোদনের সুযোগ সৃষ্টি হয়েছে।

অবস্থান
-------

কাজিরবাগ ইকো পার্ক ফেনী-পরশুরাম সড়কের পাশে অবস্থিত। ফেনী শহর থেকে মাত্র ৫ কিলোমিটার দূরে অবস্থিত। ফেনীর মহিপাল থেকে প্রায় ৭ কিলোমিটার। ঢাকা, চট্টগ্রাম, নোয়াখালী ও কুমিল্লার লোকজন বাসযোগে মহিপাল পৌঁছে সিএনজি, অটোরিকশা অথবা টমটমে যেতে হবে। ফেনী ট্রাংক রোড বা রেলওয়ে স্টেশন থেকেও সিএনজি, অটোরিকশা অথবা টমটমে যাওয়া যায়

বর্ণনা
------

শহর থেকে মাত্র ৫ কি. মি. দূরে ফেনী সদর উপজেলার কাজিরবাগ এলাকায় বন বিভাগের পাঁচ একর জায়গায় মনোরম পরিবেশে নির্মিত হয়েছে এই সবুজশ্যামল ইকোপার্কটি। ইতোমধ্যে পার্কে স্থান পেয়েছে দর্শনার্থীদের বসার বেঞ্চ, ছায়ার জন্য দেওয়া হয়েছে ছাতা, দেখার জন্য রয়েছে হরিণ, বানর, ময়ূর, খরগোশ, তিতির, টার্কি, বনমোরগ, টিয়া-ঘুঘুসহ বিভিন্ন প্রজাতির পাখি, শিশুদের খেলার জন্য শিশু কর্নার, পুকুরে নৌকাভ্রমণ, স্কুল-কলেজের শিক্ষার্থীদের জন্য বোটানিক্যাল গার্ডেন ইত্যাদি।

পার্কে ঢুকতেই দেখা যায়, নানা ধরনের ফুলের বাগান, হাঁটার জন্য পাকা সড়ক, পথের পাশে ও বাগানের আশেপাশে বসে গল্প করার জন্য ২০টি বেঞ্চ, বিভিন্ন পশু পাখির অবয়বে ডাস্টবিন, পার্কের ভেতরে দর্শনার্থী শিশুদের জন্য শিশু কর্নার করা হয়েছে। সেখানে শিশুদের মেরি গো রাউন্ড (ঘূর্ণায়মান), স্লিপার, ঢেঁকি, দোলনা, ব্যাঙের ছাতাসহ আনন্দ উপভোগের নানা সুযোগ রয়েছে। এ ছাড়া পার্কের ভেতরেই দর্শনার্থীদের খাওয়া ও নাস্তার জন্য রয়েছে একটি রেস্তোরাঁ।

পার্কের শেষ প্রান্তে পশু পাখির জন্য চিড়িয়াখানার আদলে আলাদা আলাদা কর্ণার করা হয়েছে। সেগুলোর একটিতে ৬টি বানর লাফালাফি করছে, আর একটিতে ৬টি ভারতীয় ময়ূর, পাশেরটাতে ৮টি খরগোশ ছোটাছুটি করছে, একটি বড় খাঁচায় রয়েছে তিতির, টার্কি ও বনমোরগ। একটু দূরে আছে হরিণের একটি বড় বেষ্টনী। সেখানে ৪টি হরিণ রয়েছে, পাশেই বিচরণ করছে সাদা রাজহাঁস।

পার্কের মাঝখানে রয়েছে ম্যানগ্রোভ প্রজাতির আদর্শ বাগান, নার্সারি সেন্টার, বিভিন্ন বনজ, ফলদ, ওষুধি, বিরল ও বিলুপ্ত প্রজাতির সমন্বয়ে একটি মিনি বোটানিক্যাল গার্ডেন এবং সুুদৃশ্য ফুলের বাগান।

বিশ্রামাগারের সামনেই একটি সুদৃশ্য ফোয়ারা, পাশেই একটি পুকুর, পুকুরের চার পাশে চারটি পাকা ঘাট, মাঝখানে একটি সুন্দর ফোয়ারা, পুকুরে ভ্রমণপিপাসুদের জন্য রয়েছে একটি সুন্দর নৌকা। ওই নৌকায় একসঙ্গে ২০ জন ওঠা যাবে। পার্কের মাঝ বরাবর প্রায় ৫০ ফুট উঁচু একটি পর্যবেক্ষণ টাওয়ার। টাওয়ারের উপর উঠে দর্শনার্থীরা আশেপাশের গ্রামসহ সৌন্দর্য উপভোগ করতে পারবেন। অনেকেই পার্কের গেটে গিয়ে দাঁড়িয়ে ভেতরের দৃশ্য দেখেন।

তথ্যসূত্র
---------

1. ↑  "ফেনীতেও প্রস্তুত ইকোপার্ক"।

বহিঃসংযোগ
---------
**ওয়েস্টফেলিয়া শান্তিচুক্তি** হল ইউরোপে ধর্ম এবং রাজনীতি নিয়ে ১৬১৮ সাল থেকে শুরু হওয়া যুদ্ধের সমাপ্তির জন্য স্বাক্ষরিত শান্তিচুক্তি। এটি ১৬৪৮ সালের ২৪ অক্টোবর জার্মানির ওয়েস্টফেলিয়া নামক স্থানে স্বাক্ষরিত হয়। ইউরোপে শান্তি প্রতিষ্ঠায় ১৬৪৮ সালে স্বাক্ষরিত এই চুক্তির ফলে ৩০ বছরের যুদ্ধ সমাপ্ত হয়। ওয়েস্টফালিয়ার চুক্তি সম্পাদিত হয়েছিল ইউরোপের বিভিন্ন দেশ অর্থাৎ স্পেন,ফ্রান্স,পর্তুগাল,নেদারল্যান্ডস,ওয়েস্টফালিয়ার,পবিত্র রোম সাম্রাজ্য,সুইডেন,রাশিয়া,ইংল্যান্ড,পোল্যান্ড সহ অন্যান্য দেশের মধ্যে। এসব দেশ প্রায় ৩০ বছর (১৬১৮-১৬৪৮) যাবত যুদ্ধে লিপ্ত ছিল। এ যুদ্ধে প্রায় ৮০ লক্ষ সামরিক ও বেসামরিক লোক হতাহত হয়। মূলত যুদ্ধের পরিসমাপ্তি ঘটিয়ে শান্তি স্থাপনই এই চুক্তির উদ্দেশ্য ছিল।

শান্তি প্রতিষ্ঠায় মোট ৩টি চুক্তি স্বাক্ষরিত হয়। যথাঃ-
১. পিস অব মুনস্টার (নেদারল্যান্ডস বনাম স্পেন)
২. মুনস্টার চুক্তি (পবিত্র রোম সাম্রাজ্য বনাম ফ্রান্স)
৩. অসনাব্রুক চুক্তি (পবিত্র রোম সাম্রাজ্য বনাম সুইডেন)

ফলাফল
১. রাষ্ট্রসমূহ পরস্পরের সার্বভৌমত্বকে স্বীকৃতি প্রদান করে।
২. অপর রাষ্ট্রের অভ্যন্তরীণ বিষয়ে হস্তক্ষেপ না করা। একটি রাষ্ট্র অন্য আরেকটি রাষ্ট্রের রাজনীতি, অর্থনীতি বিষয়ে হস্তক্ষেপ করলে সেটা আন্তর্জাতিক আইনের লঙ্ঘন হিসেবে বিবেচিত হবে।
৩. রাষ্ট্রের আইনগত সম অধিকার প্রতিষ্ঠা।
৪. চিরস্থায়ী, প্রকৃত ও আন্তরিক বন্ধুত্ব ও বৈশ্বিক শান্তির অঙ্গীকার।

তথ্যসূত্র
---------
***কাডু*** (*জঙ্গল*) গিরিশ কারনাড রচিত ও পরিচালিত ১৯৭৩ সালের একটি ভারতীয় কন্নড় চলচ্চিত্র। শ্রীকৃষ্ণ আলানাহল্লি র একই নামের একটি উপন্যাস অবলম্বনে ছবির চিত্রনাট্যটি তৈরি হয়েছিল। এতে প্রধান চরিত্রে অভিনয় করেছেন মাস্টার জি. এস. নটরাজ, অমরিশ পুরি এবং নন্দিনী ভক্তভতশালা। ছবিটি একুশতম জাতীয় চলচ্চিত্র পুরস্কার এবং একুশ তম ফিল্মফেয়ার অ্যাওয়ার্ডস দক্ষিণ এর পুরস্কার লাভ করেছিল।

কামাল হাসান এটিকে তাঁর পছন্দের চলচ্চিত্রগুলির একটি হিসাবে অভিহিত করেছেন এবং বলেছিলেন যে এই ছবিটি তাঁর চলচ্চিত্র *থেভার মাগান* (১৯৯২) এর জন্য অনুপ্রেরণা হিসাবে কাজ করেছিল।

পটভূমি
------

আট বছর বয়সী একটি ছেলে কিটি। তাকে তার মামা চন্দ্রে গৌড়া শহর থেকে কোপ্পাল নামের একটি গ্রামে নিয়ে আসেন। গৌড়ার সাথে কমলির বিয়ে হয়েছে এবং দম্পতি নিঃসন্তান। কমলির সাথে এবং কোপ্পালের ঘন জঙ্গলের সাথে কিটির গভীর সংযোগ বিকশিত হয়। গৌড়া হসুর নামে কাছের একটি গ্রামে ঘন ঘন যেতেন। যেখানে তাঁর উপপত্নী বসাক্কা রয়েছেন। কমলি তাঁর স্বামীর এই অতিরিক্ত বৈবাহিক সম্পর্ক নিয়ে অবগত হলেও অসহায় থেকে যান। কমলি এক সন্ধ্যায় তাঁর সাথে কিটি ও এক চাকরকে নিয়ে জঙ্গলে যান। সেখানে তাঁদের এক ডাইনির সাথে সাক্ষাত হয়। তিনি গৌড়াকে বাসাক্কা থেকে দূরে রাখতে একটি বলি প্রদান করেন। কমলিকে আশ্বাস দেন যে তিনি বসাক্কার কবল থেকে তাঁর স্বামীকে ফিরিয়ে আনবেন। কিটি তার মামার বিবাহ বহির্ভূত সম্পর্কের কথা জানতে পারে। দুই ব্যক্তির মধ্যে লড়াই দুটি গ্রামের মধ্যে কলহে পরিণত হয়। কমালির দৃঢ় প্রত্যয় হয় যে ডাইনির প্রভাব সংঘটিত হতে শুরু করেছে। এদিকে গৌড়া বাসাক্কার একটি বার্তা পান যাতে তাঁকে জীবনের ঝুঁকি নিয়ে হোসুরে আসতে মানা করেন। গৌড়ার অহংবোধ আহত হয় এবং তাঁর সাহস প্রমাণের জন্য তিনি তাঁকে একটি বার্তা প্রেরণ করেন যে পরের রাতে তিনি সেখানে যাবেন। হতাশ কমলি তাঁর স্বামীকে ঘরে রাখার জন্য দ্বিতীয়বার চেষ্টা করেন। তিনি ডাইনির কাছে যাওয়ার সিদ্ধান্ত নেন। পথে শিবগঙ্গার লোকেরা তাঁকে মারাত্মকভাবে আক্রমণ করে। এর ফলে কোপ্পাল গ্রামবাসীরা হোসুরে  আক্রমণ শুরু করে। এই লড়াইয়ে গৌড়ার চাকরদের হাতে শিবগঙ্গা মারা যান। পুলিশ গ্রামে এসে অপরাধীদের গ্রেপ্তার করে এবং গ্রামের নিকটে একটি ফাঁড়ি স্থাপন করেন এবং গ্রামবাসীদের তার রক্ষণাবেক্ষণের জন্য জরিমানা দিতে বলেন।  এর সঙ্গে এটিও নিশ্চিত হয় যে গ্রাম্য লোকেরা *ন্যায়* পরিচালনা থেকে নিজেদের নিবৃত্ত করেছে।

চরিত্রায়ণ
----------

* গৌড়ার ভাগ্নে কিটি হিসাবে মাস্টার জি. এস. নটরাজ
* অমরিশ পুরি চান্দ্রে গৌড়া হিসাবে
* নন্দিনী ভক্তভতশালা গৌড়ার স্ত্রী কমলির ভূমিকায়
* লোকেশ শিবগঙ্গা হিসাবে
* উমা শিবকুমার বসাক্কা হিসাবে, গৌড়ার উপপত্নী
* কল্পনা সিরুর
* টি. এস. নাগভরণ।

পাদটীকা
-------

উদ্ধৃতি
-------

1. 1 2 3  Rajadhyaksha ও Willemen 2014, পৃ. 418।
2. ↑

তথ্যসূত্র
---------

* Rajadhyaksha, Ashish; Willemen, Paul (২০১৪)। *Encyclopedia of Indian Cinema*। Routledge। আইএসবিএন 978-1-135-94318-9।
**কাত্রজ-দেহু রোড বাইপাস** (ওয়েস্টেরলি বাইপাস বা কেবল পুণে বাইপাস নামেও পরিচিত) হল একটি মহানগরীয় মহাসড়ক (মেট্রোপলিটান হাইওয়ে) যা ভারতের পুণে তে অবস্থিত। এটি পুণে শহরের বাইরের দিকের এলাকাগুলি যোগাযোগ করে। উত্তরে দেও রোডের থেকে দক্ষিণে কাত্রজ ৪০ কিলোমিটার  প্রসারিত। এটি সাধারণত ৬ লেন চওড়া (প্রতিটি দিকের ৩ লেন) এবং কিছু অংশে পৃথক পরিষেবা প্রদানকারী লেন রয়েছে।  উপরন্তু, এটি প্রায় এক ডজন (১২ টি) ফ্লাইওভার বিশিষ্ট। এটি জাতীড় সড়ক ৪৮-এর একটি অংশ এবং ২০০০-এর দশকের শুরুতে ভারতের জাতীয় হাইওয়ে কর্তৃপক্ষ কর্তৃক এই সড়কটিকে ২-লেন থেকে ৪-লেনের মহাসড়কে পরিনত করে।

হাইওয়েটি নির্মাণ করা হয় ১৯৮৯ সালে। শহরটিকে ট্রাফিক জ্যাম মুক্ত করার লক্ষ্যে এই সড়কটি নির্মান করা হয়। হাইওয়েতে হিঞ্জেবড়ী জংশন ট্রাফিক জ্যামের জন্য কুখ্যাত। এইভাবে কর্তৃপক্ষ মহাসড়কে প্রশস্ত করে বেশ কয়েকটি ওভার ব্রিজ নির্মাণ করে সড়কটিকে প্রায় হালকা ট্র্যাফিকের সড়কে পরিনত করে।
শহরের সবচেয়ে গুরুত্বপূর্ণ সফ্টওয়্যার পার্কগুলির মধ্যে একটি - হিঞ্জেবড়ী এই মহাসড়কের পাশে অবস্থিত। এছাড়াও ২০০৮ কমনওয়েলথ যুব গেমস অনুষ্ঠিত হয়েছিল শিব ছত্রপতি স্পোর্টস কমপ্লেক্স, বালেবড়ীতে যা এই রাস্তার পাশে অবস্থিত। শহরের সমস্ত পশ্চিমগামী সড়ক এই বাইপাসকে ছেদ করছে।

প্রস্থান সংযোগ
--------------

নিম্নলিখিত প্রস্থানের তালিকাভুক্ত করা হল উত্তর থেকে দক্ষিণে:

1. দেহু রোড / রাভেত
2. চিনচয়াড / তাথায়াডে
3. হিনজে আদি / য়াদাক
4. ব্যানার / বালিয়াদি
5. পাসান / সুস,
6. কোথরুড (পাউদ রোড) / ভাবধান
7. য়ারজি
8. য়াদগাঁও / ধায়ারি
9. কাতরাজ
10. আমবেগাঁও

 কাতরাজ-দেহু রোড বাইপাস চানদানি চক থেকে দেখা যায়, কোথরুড

আরও দেখুন
---------

* পুনে চক্রপথ

তথ্যসূত্র
---------

1. 1 2
**কমল নারায়ণ চৌধুরী** (অসমীয়া: *কমল নাৰায়ণ চৌধুৰী*);(ইংরেজি: Kamal Narayan Choudhury) অসমের একজন বিখ্যাত চলচ্চিত্র ও সঙ্গীত পরিচালক। তিনি বহুসংখ্যক অসমীয়া চলচ্চিত্রে অভিনয় করেছেন। ভাইটি নামক প্রথম অসমীয়া রঙিন চলচ্চিত্রের নির্মাতা হিসেবে তিনি চিরস্মরণীয় হয়ে আছেন। 
।

জন্ম ও শিক্ষা
-------------

১৯১৬ সনের ২০ সেপ্টেম্বর তারিখে অসমের গুয়াহাটি মহানগরে কমল নারায়ণ চৌধুরী জন্মগ্রহণ করেছিলেন। তাঁর পিতার নাম প্রসন্ন নারায়ণ চৌধুরী ও মাতার নাম হরবালা চৌধুরী। ১৯৩৬ সালে তিনি কটন কলেজিয়েট সরকারী বিদ্যালয় থেকে উচ্চতর মাধ্যমিক পরীক্ষায় উত্তীর্ণ হন।

কর্মজীবন
--------

১৯৪১ সালে মনোমতি নামক চলচ্চিত্রে সঙ্গীত পরিচালনা করে তিনি অসমীয়া চলচ্চিত্র জগতে প্রবেশ করেন। তাঁর সর্বপ্রথম পরিচালনা করা চলচ্চিত্রের নাম বদন বরফুকন যেটি ১৯৪৬ সালে মুক্তিপ্রাপ্ত হয়েছিল। কিছু বৎসর বিরতির পর ১৯৭২ সালে তিনি পুনরায় ভাইটি নামক চলচ্চিত্র দ্বারা অসমীয়া চলচ্চিত্র জগতে ফিরে আসেন। উল্লেখযোগ্য যে এইটিই প্রথম অসমীয়া রঙিন চলচ্চিত্র। তিনি প্রতিধ্বনি, নিমিলা অংক, মুকুতা, মরম ও মন প্রজাপতি ইত্যাদি চলচ্চিত্রে বিভিন্ন চরিত্রে অভিনয় করেছেন।

মৃত্যু
------

১৯৮৫ সালের ৩ আগস্ট তারিখে কলম নারায়ণ চৌধুরী আমাদের থেকে চিরবিদায় নিয়ে ইহলোক ত্যাগ করে স্বর্গগামী হয়।

তথ্যসূত্র
---------

1. 1 2  "Film Directors"। enajori.com। সেপ্টেম্বর ১২, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৪, ২০১৩।
**ওরগড়ম** দক্ষিণ ভারতের তামিলনাড়ু রাজ্যের কাঞ্চীপুরম জেলার একটি চেন্নাই শহরতলি অর্থনৈতিক কেন্দ্র। এটি চেন্নাই শহরের চেন্নাই সেন্ট্রাল থেকে ৩৬ মাইল বা ৫৫ কিলোমিটার দক্ষিণ-পশ্চিম দিকে সাদার্ন গ্র্যান্ড ট্রাঙ্ক রোডের ওপর অবস্থিত। লোকালয়টি দক্ষিণ এশিয়ার অন্যতম বৃৃহত্তম অটোমোবাইল হাব এবং চেন্নাইয়ের শহরতলিগুলির মধ্যে দ্রুত উন্নতিশীল এলাকা যা সময়ের সাথে বহুমুখী অর্থনৈতিক কেন্দ্রে পরিণত হচ্ছে।

শিল্পোদ্যোগ
-----------

ওরগড়ম চেন্নাই শহরতলির বৃহত্তর ও অন্যতম উন্নতিকামী অর্থনৈতিক বলয়। ফর্চুন ৫০০ মনোনীত ৬ টি আন্তর্জাতিক গাড়ি প্রস্তুতকারক সংস্থা সহ মোট ২২ টি রয়েছে এখানে। বিগত চার বছরেরও কম সময়ে শ্রীপেরুম্বুদুর-ওরগড়ম অর্থনৈতিক বলয়ে ব্যপক উন্নতি হয়েছে। লোকালয়টি সড়ক ও রেলপথে সুবিন্যস্ত, এবং বহু অর্থনৈতিকদের মতে, অটোমোবাইল মহাকায় রেনল্ট-নিসান, রয়্যাল এনফিল্ড এবং ফোর্ড ওরগড়মের অর্থনৈতিক বৃদ্ধি নিশ্চিত করেছে। মটোরোলা, ডেল, ফ্লেক্স লিমিটেড, স্যামসাং, অ্যাপোলো টায়ারস, টিভিএস ইলেকট্রনিক্স ও ইয়ামাহার এর মতো বৃহত্তর প্রস্তুতকারক সংস্থা এই বলয়ে তাদের দপ্তর চালু করেছে। এছাড়া ওরগড়মের সিপকট তথ্যপ্রযুক্তি উদ্যানে জেসাবিএল লিমিটেড, এসার স্টিল, বিপিসিএল, ডেলফি টিভিএস ডিজেল সিস্টেম লিমিটেড, জিই বেয়ার, সিলিকনস প্রাইভেট লিমিটেড ইন্ডিয়ার মতো কোম্পানিও রয়েছে। শ্রীপেরুম্বুদুরের ডিএইচএল প্রথম ফ্রি ট্রেড ওয়্যার হাউজিং জোন উদ্বোধন করবে।

শ্রীপেরুম্বুদুর সহ ওরগড়ম বিগত কিছু বছরে বহু বিদেশি লগ্নি বিনিযুক্ত করেছে। আশা করা হচ্ছে এটি পৃৃথিবীর বৃৃহত্তম অটোমোবাইল কেন্দ্রে পরিণত হবে। ডেইমলার এডি, রেনল্ট–নিসান, কোমাৎসুর মতো আন্তর্জাতিক অটোমোবাইল কোম্পানির দপ্তর রয়েছে এখানে। 

তামিলনাড়ু সরকার ৩০০ কোটি ভারতীয় মুদ্রা ব্যয়ে ওরগড়ম ইন্ডিসট্রিয়াল কোরিডর রোড নির্মাণ করছেন। রাজ্য মহাসড়ক দপ্তরের বিনিয়োগে এই কাজের বরাত পায় তামিলনাড়ু সড়ক পরিকাঠামো উন্নয়ন নিগম বা টিএনআরআইডিসি। এটি গ্র্যাণ্ড সাদার্ন ট্রাঙ্ক রোড ও গ্র্যাণ্ড ওয়েস্টার্ন ট্রাঙ্ক রোডকে অর্থনৈতিক কোরিডরের মাধ্যমে যুক্ত হবে।

এগুলি ছাড়া ওরগড়মে অবস্থিত আরো প্রতিষ্ঠান হলো অ্যাপোলো টায়ারস, এশিয়ান পেইন্টস, বশ ইন্ডিয়া, ডেইমলার ইন্ডিয়া কমার্শিয়াল ভেহিকেলস, ইন্দো জাপানি কোম্পানি মিন্দারিকা প্রাইভেট লিমিটেড, নোকিয়া সলিউশনস এবং নেটওয়ার্কস, রয়্যাল এনফিল্ড।

তথ্যসূত্র
---------

1. ↑  "Oragadam – fastest growing suburb in Chennai"। *Magic Bricks.com*। Chennai: MagicBricks.com। ২ নভেম্বর ২০১২। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩ নভে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Fast Track to Growth"। *The Times of India*। Chennai: The Times Group। ১৪ জুলাই ২০১২। ২৮ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "সংরক্ষণাগারভুক্ত অনুলিপি"। ৩ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২১।
4. ↑  "Archived copy"। ২০১৪-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৪-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  User, Super। "UNO Minda"। *www.unominda.com*। ১৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Gopalan, Murali (৭ মে ২০১৩)। "New role for Royal Enfield's old facility in Chennai"। *The Hindu Business Line* (ইংরেজি ভাষায়)। ৯ জুলাই ২০১৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কাজী অনিরুদ্ধ** (২৪ ডিসেম্বর ১৯৩১ - ২২ ফেব্রুয়ারি ১৯৭৪) ছিলেন একজন খ্যাতনামা বাঙালি গিটারবাদক। বাংলা সাহিত্য ও সঙ্গীত জগতের অন্যতম বিস্ময়কর বিদ্রোহী কবি  কাজী নজরুল ইসলামের কনিষ্ঠ পুত্র এবং আবৃত্তিকার  কাজী সব্যসাচীর অনুজ ছিলেন তিনি। বাংলার সুরের আকাশে গিটারযন্ত্রের শিল্পসাধনায় অনিরুদ্ধ আপন প্রতিভায় ছিলেন ভাস্বর।

সংক্ষিপ্ত জীবনী
---------------

কাজী অনিরুদ্ধের জন্ম ১৯৩১ খ্রিস্টাব্দের ২৪ ডিসেম্বর কলকাতায়। মাতা প্রমীলা দেবী তাকে 'নিনি' নামে সম্বোধন করতেন। 

অতি শৈশব থেকেই পিতার কাছে অনিরুদ্ধের সঙ্গীত শিক্ষা। কলেজে পড়ার সময় তিনি প্রখ্যাত গিটারবাদক সুজিত নাথের কাছে গিটার শিক্ষা গ্রহণ করেন। কিন্তু পিতামাতার অসুস্থতার কারণে ও আর্থিক অনটনে তাঁর সঙ্গীত শিক্ষায় ব্যাঘাত ঘটে। এরই মাঝে ১৯৫২ খ্রিস্টাব্দের অক্টোবর মাসে রাঁচিতে অপ্রত্যাশিতভাবেই কল্যাণীর সঙ্গে তার প্রথম আলাপে প্রেম ও পরে ১৯৫৫ খ্রিস্টাব্দের ২৪ ডিসেম্বর শুরু হয় তাদের বিবাহিত জীবন। 'নজরুল নিরাময় সমিতি'র সংগৃহীত অর্থে অসুস্থ পিতা ও মাতার বিদেশে চিকিৎসার ব্যবস্থা হলে তিনি তাদের সঙ্গী হয়ে ১৯৫৩ খ্রিস্টাব্দের ১০ মে সমুদ্রপথে প্রথমে লন্ডন ও পরে ভিয়েনা যান। প্রায় বছর দেড়েক বিদেশে থাকাকালীন তিনি পাশ্চাত্য সঙ্গীত সন্বন্ধে জ্ঞান অর্জন করেন। দেশে ফিরে তিনি গিটার, পিয়ানো, অ্যকডিয়ন ও পারকাসনের একটি অর্কেস্ট্রা পার্টির সদস্য হন। অনিরুদ্ধ নিজের প্রতিভা বলে নানা পরীক্ষা-নিরীক্ষার মাধ্যমে বিদেশী বাদ্যযন্ত্র গীটারকে দেশে জনপ্রিয়তার শীর্ষে নিয়ে গিয়েছিলেন। তিনি কিছু বাংলা ছায়াছবির সঙ্গীত পরিচালনার কাজ করেন। আকাশবাণী কলকাতা কেন্দ্রের তিনি জনপ্রিয় গিটারিস্ট ছিলেন। বেতার অনুষ্ঠানে 'ফিলার'-এ তার গিটারের সুর বাজত। এরপর এইচএমভি থেকে বহু গিটার বাদ্যের রেকর্ড করেন।

জীবনাবসান
---------

কাজী নজরুল ইসলামের জীবদ্দশায়, ১৯৭৪ খ্রিস্টাব্দের ২২ ফেব্রুয়ারি মাত্র ৪৩ বৎসর বয়সে বাংলা সঙ্গীত জগতের খ্যাতনামা গিটারিস্ট কাজী অনিরুদ্ধ দুই পুত্র- (কাজী অনির্বাণ, কাজী অরিন্দম), কন্যা (অনিন্দিতা কাজী) ও সহধর্মিণী বিশিষ্ট নজরুলগীতি শিল্পী কল্যাণী কাজীকে রেখে কলকাতায় অকালে প্রয়াত হন। কাজী নজরুল পরিবারের সদস্যদের কাছে থেকে দেখে কল্যাণী তার নিজের অভিজ্ঞতা নিয়ে লেখেন- *অন্তরঙ্গ অনিরুদ্ধ* শীর্ষক গ্রন্থ।

তথ্যসূত্র
---------

1. 1 2  "প্রয়াত হলেন কাজী নজরুল ইসলামের পুত্রবধূ কল্যাণী কাজী, শোকবার্তা মু্খ্যমন্ত্রীর"। *www.anandabazar.com*। সংগ্রহের তারিখ ২০২৩-০৫-১৩।
2. 1 2 3  "কল্যাণী কাজীর 'অন্তরঙ্গ অনিরুদ্ধ'"। সংগ্রহের তারিখ ২০২৩-০৫-১৭।
3. ↑  "কবি নজরুল-প্রমীলার চিকিৎসা"। সংগ্রহের তারিখ ২০২৩-০৫-১৫।
গুজরাটের কচ্ছের ঐতিহ্যবাহী শাল প্রস্তুতকারক
**কচ্ছের শাল** হল ভারতের গুজরাত রাজ্যের কচ্ছ অঞ্চলে বোনা একটি ঐতিহ্যবাহী শাল। কচ্ছের ভূজোদি গ্রামে এগুলি বেশিরভাগই কাচ্ছি উপাদান দিয়ে বোনা হয়। ঐতিহ্যগতভাবে কাচ্ছি তাঁতিরা মারওয়াড় ও মাহেশ্বরী সম্প্রদায়ের অন্তর্ভুক্ত।

কচ্ছের শাল ভৌগোলিক সূচকসমূহের (নিবন্ধকরণ এবং সুরক্ষা) আইন, ১৯৯৯ এর অধীনে ভৌগোলিক নির্দেশক চিহ্ন পেয়েছে।

উৎস
---

প্রায় ৫০০ বছর আগে কচ্ছ অঞ্চলে তাঁতীদের অভিবাসন সম্পর্কে দুটি গল্প রয়েছে। প্রথম কাহিনী অনুসারে ধনী রাবারি পরিবারের এক কন্যা কচ্ছের এক ব্যক্তির সাথে বিবাহ বন্ধনে আবদ্ধ হয়েছিল এবং যৌতুক হিসাবে তাকে একজন তাঁতি দেওয়া হয়েছিল। এই তাঁতি পরিবার পরবর্তীকালে একটি বিশাল সম্প্রদায় হয়ে ওঠে।

দ্বিতীয় গল্পটি রামদেব পীর সম্পর্কিত যিনি রাজস্থান থেকে কচ্ছ এসেছিলেন। খুব শীঘ্রই তাঁর অনুগামীদের মধ্যে কয়েকজন তাঁর মহিমাকীর্তনের জন্য একটি মন্দির তৈরি করেছিল এবং মন্দিরের যত্ন নেওয়ার জন্য রাজস্থানের মারওয়ার থেকে তাঁর কিছু আত্মীয়কে আনতে বলেছিল। এর ফলে মেঘওয়াল তাঁতি সম্প্রদায় কচ্ছে বসতি স্থাপন করেছিল।

বাজার
-----

ভুজোদি গ্রামের সমস্ত ২০০ তাঁতিকে ভৌগোলিক নির্দেশক দ্বারা এর গুণমান এবং বিশুদ্ধতার জন্য চিহ্নিত করা হয়েছে। আগে তাঁতিরা বিনিময় প্রথার মাধ্যমে তাদের উৎপাদিত পন্য বাজারজাত করত। তারা কার্পেট, শাল ইত্যাদি তৈরি করত এবং কৃষকদের সাথে বিনিময় করে খাদ্যের জন্য ফসল সংগ্রহ করত।আজকাল শালের চাহিদা বেশি থাকায় এটি একটি ভাল ব্যবসা হয়ে উঠেছে। কারিগরেরা তাদের পণ্যগুলি সেরা সংস্থাগুলির কাছে বিক্রি করে।

শালের প্রকার
------------

1. সূচিকর্ম করা শাল
2. টাই ও ডাই করা শাল
3. শাল[*স্থায়ীভাবে অকার্যকর সংযোগ*]

তথ্যসূত্র
---------

1. 1 2 3  "Gujarat's famous Kutchi shawl gets GI tag"। Times of India। সংগ্রহের তারিখ ২ ফেব্রুয়ারি ২০১৬।
2. ↑  "Crafts of Kutch"। craftcentres। সংগ্রহের তারিখ ২ ফেব্রুয়ারি ২০১৬।
3. ↑  "Bhujodi Shawl Weaving - Kutch, Gujarat"। সংগ্রহের তারিখ ৯ মার্চ ২০২১।
**কমলা নদী** হল নেপালের একটি গুরুত্বপূর্ণ নদী। এই নদীটি চুরিয়া পর্বত শৈলশিরা থেকে উৎপন্ন হয়ে নেপাল এর তরাই অঞ্চলে প্রবাহিত হয়ে ভারতে প্রবেশ করেছে। নদীটির পার্বত্য পথে বহু উপনদী রয়েছে । এছাড়া বহু পার্বত্য ঝরনা বা জলস্রোত এই নদীতে যুক্ত হয়েছে। নদীটি নিম্নপ্রবাহে বিহারে প্রায়শই বন্যা ঘটায়। এই বন্যা বিহারের জনজীবনের বিপর্যয় ঘটায়।

উৎস
---

কমলা নদী নেপালের মাইথন নামক স্থানে উৎপন্ন হয়। এই এলাকাটি সিন্ধুলিয়া গাধি এলাকার অন্তর্গত। নদীটি নেপালের চুরা পর্বত শৈলশিরার ১২০০ মিটার বা ৩৬০০ ফুটের বেশি উচ্চতা থেকে উৎপন্ন হয়েছে। এই এলাকাটি বছরের বেশির ভাগ সময় বরফ আচ্ছাদিত থাকে; এর কারণে নদীটির বছরের সব সময় জলের যোগানের অভাব হয় না। এই উৎস অঞ্চলটি নেপালের মধ্যাংশে অবস্থিত।

প্রবাহ
------

কমলা নদী নেপালের চুরিয়া শৈলশ্রেণী থেকে উৎপন্ন হয়ে প্রথমে পার্বত্য ভূমি দিয়ে প্রবাহিত হয়েছে। এই সময় বহু পার্বত্য ঝরনা ও ছোট পার্বত্য নদী এই নদীতে যুক্ত হয়েছে। এর পর নদীটি নেপালের অন্তর্গত তরাই অঞ্চলে প্রবেশ করে । এই অঞ্চলের থেকেই নদীর সমভূমি প্রবাহ শুরু হয়। এই প্রবাহে নদীর গতি কিছুটা কমে শান্ত হয়। এর পর নদীটি নেপালের তরাই অঞ্চল অতিক্রম করে বিহার এর মধুবনী জেলা দিয়ে ভারতে প্রবেশ করে। ভারতেরজয়নগর এর থেকে ৩.৫ কিলোমিটার বা ২.২ মাইল উজানে একটি ব্যারেজ তৈরি করা হয়েছে। এই ব্যারেজ নদীর ছল নিয়ন্ত্রণ করে । এর পর নদীটি প্রধানত দক্ষিণ দিকে প্রবাহিত হয়ে বাগমতী নদীতে মিলিত হয়েছে।

মোহনা
-----

কমলা নদীটি এর মোহনা হল বিহারের মাগমতী নদীতে। এই নদীটি বিহার এর খাগরায়া জেলায় বাগমতী নদীতে মিলিত হয়েছে।

নদীর অববাহিকা
-------------

কমলা নদীর মোট অববাহিকার আয়তন হল ৭২৩ বর্গ কিলোমিটার বা ২৭৯২ বর্গ মাইল। এই অববাহিকার মধ্যে ৪৪৮৮ বর্গ কিলোমিটার বা ১৭৩৩ বর্গ মাইল ভারতের বিহারের অন্তর্গত । বাকি ২৭৪৪ বর্গ কিলোমিটার বা ১০৫৯ বর্গ মাইল নেপালের অন্তর্গত। এই অবাহিকায় বছরে মোট ১২৬০ মিলিমিটার পর্যন্ত বৃষ্টিপাত হয়। এই অববাহিকার মধ্যে বিহারের ২৭৪৪ বর্গ কিলোমিটার কৃষি জমি। কমলা নদীর মোট দৈর্ঘ্য ৩২৮ কিলোমিটার বা ২০৪ মাইল। এর মধ্যে নেপালে ২০৮ মাইল প্রবাহিত হয়েছে বাকি ১২০ কিলোমিটার ভারতে প্রবাহিত হয়েছে। এই নদীটির জলের দ্বারা এই অববাহিকা এলাকার কৃষিকাজ সম্পন্ন হয়। নদীটির অববাহিকায় বর্ষার সময় বন্যার সৃষ্টি হয়। এই বন্যায় কৃষিজমিতে নতুন পলি সঞ্চার হয়।

তথ্যসূত্র
---------

1. ↑  "River basin"। সংগ্রহের তারিখ ১৮ নভেম্বর ২০১৬।
**কাতার দূতাবাস** হল যুক্তরাষ্ট্রের ওয়াশিংটন ডি.সি.তে অবস্থিত কাতারের মূল দূতাবাস। এটি ওয়াশিংটন, ডি.সি. ২৫৫৫ এম স্ট্রীট, নর্থওয়েস্টে, জর্জটাউনের ওয়েস্ট এন্ডে অবস্থিত।

প্রেক্ষাপট
----------

২০০৫ সাল পর্যন্ত দূতাবাসটি ৪২০০ উইসকন্সিন এভিনিউ নর্থওয়েস্টের অফিস বিল্ডিংয়ে অবস্থিত ছিল। বেশকিছু বছরজুড়ে দূতাবাসটি মাত্র দুইজন কূটনীতিকসহ বেশকিছু কর্মকর্তা নিয়ে পরিচালিত হত। সাম্প্রতিক সময়ে কাতার দেশটিকে ব্যাংকিং, ব্যবসা এবং পর্যটনক্ষেত্রে নিজেকে প্রতিষ্ঠিত করতে চায়, আর সেজন্য অধিক সংখ্যক দূতাবাসের প্রয়োজন ছিল। কাতার এবং যুক্তরাষ্ট্রের পারস্পরিক সম্পর্কের প্রেক্ষিতেও যুক্তরাষ্ট্রে অধিক সংখ্যক কূটনৈতিক স্থাপনার দরকার ছিল।

২০০১ সালে কাতার বর্তমান ভবনটি ক্যাসলটন হোল্ডিংসের কাছ থেকে ১৩.৬ মিলিয়ন ডলারে ক্রয় করে নেয়। পূর্বে ভবনটিতে অল্পকিছু স্থাপনাই ছিল। দূতাবাসটি বর্তমান রাষ্ট্রদূত মোহাম্মদ জাহেম আল কুওয়ারি। তিনি ২০১৪ সালের মার্চ মাস থেকে এ দায়িত্বপালন করছেন।

স্থাপত্য এবং নির্মাণ
--------------------

কাতার সরকার *দ্য জর্জটাউন ডিজাইন ইনক. (জিডিজি)* এর মাধ্যমে মখলেস আল-হারিরিকে প্রধান স্থাপত্যবিদ রেখে সম্পূর্ণ ভবনটি সাজায়। প্রথম ধাপে ভবনটির ৮০,০০০-বর্গফুট (৭,৪০০ মি২) জায়গার প্রকৃত মূলায়ণ করার মাধ্যমে পরিকল্পনা গ্রহণ করা হয়। দ্বিতীয় ধাপে প্রকল্পটির সার্বিক অবকাঠামো ধরে রেখে উন্নয়ন ঘটানো হয়। সেইসাথে সুসংহত স্থাপত্য ও প্রকৌশল নকশার মাধ্যমে ভবনটিকে পুনঃনির্মাণ করা হয়।

যথাযথ নিয়ম বজায় রাখার জন্য প্রকল্পটিকে যুক্তরাষ্ট্রের বিভিন্ন সরকারি সংস্থা কর্তৃক সংবিধিবদ্ধ পর্যালোচনা এবং অনুমোদনের প্রয়োজন ছিল। পররাষ্ট্র দপ্তর, যুক্তরাষ্ট্রের চারুকলা বিভাগ, ডিস্ট্রিক্ট অব কলাম্বিয়া ডিপার্টমেন্ট অব কনজ্যুমার অ্যান্ড রেগুলেটরি অ্যাফেয়ার্স এবং অ্যাডভাইজরি নেইবারহুড অ্যাসোসিয়েশন প্রভৃতি প্রতিষ্ঠান এর অনুমোদন দেয়।

জর্জটাউন ডিজাইন গ্রুপ কর্তৃক সকল প্রয়োজনানুযায়ী অনুমোদনের পর প্রকল্পটির অর্থদাতা কাতার ইসলামিক ব্যাংক (কিউআইবি) প্রকল্পটির খরচ কমানোর চেষ্টা করে। কাতার পররাষ্ট্র মন্ত্রণালয় অবশ্য মখলেস আল-হারিরির নকশানুযায়ী প্রকল্পটির বাস্তবায়ন করার উদ্যোগ গ্রহণ করে।

২০০৫ সালে দূতাবাস এর নতুন ভবনে কাজ শুরু করে।

ভবনটির মূল স্থাপত্যবিদ মখলেস আল-হারিরি বলেন, "নবনির্মিত ভবনটির নকশা কাতার গতিশীল উন্নয়ন এবং বর্ধিষ্ণু কূটনৈতিক ও অর্থনৈতিক অবদানকে প্রকাশ করে।"

সংযোগকৃত নকশার জন্য মারিয়া মিদানি এবং বারবারা মুলনেক্সও অবদান রাখেন। নতুন বাহ্যিক আরবীয় নকশার চিহ্ন কাতারের সাংস্কৃতিক ঐতিহ্যকে ওয়াশিংটন ডি.সি.র শহুরে ধাঁচের মধ্যে গড়ে তোলে। নবনির্মিত ভবনটির অভ্যন্তরীণ অংশে অফিসের জন্য়, স্টেট-অব-দ্য-আর্ট সম্মেলনকেন্দ্র, বিশেষ ঘটনাবলীর জন্য স্থান রাখা হয়েছে।

তথ্যসূত্র
---------

1. ↑  "The State of Qatar"। Embassy। ২০০৮-০২-২১। সংগ্রহের তারিখ ২০১২-০১-১৭।
2. ↑
3. ↑  "Qatar Embassy, Washington, DC : Reviews and maps - Yahoo! Local"। Local.yahoo.com। সংগ্রহের তারিখ ২০১২-০১-১৭।
4. ↑  "Ambassador of Qatar to the United States"।

বহিঃসংযোগ
---------


উইকিমিডিয়া কমন্সে **কাতার দূতাবাস, ওয়াশিংটন, ডি.সি.** সংক্রান্ত মিডিয়া রয়েছে।

* *ওয়াশিংটনে কাতার দূতাবাস*
* *দ্য জর্জটাউন ডিজাইন গ্রুপ, ইনক.*
* উইকিম্যাপিয়া.অর্গ

টেমপ্লেট:যুক্তরাষ্ট্রে অবস্থিত কূটনৈতিক স্থাপনা
**কাজী আবদুল ফাত্তাহ** একজন বাংলাদেশি বিজ্ঞানী ও অধ্যাপক। তিনি বাংলাদেশ বিজ্ঞান একাডেমির দায়িত্বাধীন সভাপতি। ১৯৯১ সাল থেকে তিনি বিজ্ঞান একাডেমি নির্বাচিত ফেলো এবং ২০০৬ সালে উদ্ভিদবিদ্যায় শিক্ষকতা ও গবেষণায় বিশেষ অবদানের জন্য বাংলা একাডেমি তাকে সম্মানসূচক ফেলোশিপ প্রদান করে।

তিনি উদ্ভিদবৃক্ষবিজ্ঞান, উদ্ভিদ প্রাণরসায়ন এবং ফলন বৃদ্ধিতে উদ্ভিদের শারীরবৃত্তীয় ও জৈব রাসায়নিক উদ্ভিদবৃদ্ধি নিয়ন্ত্রণকারী পদার্থগুলো কীভাবে কাজ করে সে বিশষে গবেষণার জন্য পরিচিত।

প্রারম্ভিক জীবন
---------------

কাজী আবদুল ফাত্তাহ ১৯৫২ সালে উদ্ভিদবিদ্যার প্রিলিমিনারি পরীক্ষায় প্রথম শ্রেণীতে প্রথম এবং ১৯৫৩ সালে প্রথম শ্রেণীতে প্রথম হয়ে স্নাতকোত্তর লাভ করেন। ১৯৬০ সালে যুক্তরাজ্যের ব্রিস্টল বিশ্ববিদ্যালয় থেকে উদ্ভিদবিদ্যা, প্রাণিবিদ্যা ও অনুজীববিজ্ঞান বিশেষ সম্মাননা লাভ করেন। ১৯৬১ সালে তৎকালীন সমগ্র পাকিস্তান (পূর্ব ও পশ্চিম পাকিস্তান) কর্তৃক বিশ্ববিদ্যালয় ও কলেজের জীববিজ্ঞান শিক্ষকদের জন্য আয়োজিত সামার সায়েন্স কোর্সে অংশগ্রহণ করে প্রথম স্থান অধিকার করেন। ১৯৬৯ সালে ব্রিটিশ কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

আবদুল ফাত্তাহ ১৯৫৪ সালের ১৩ মার্চ থেকে ২৬ জুলাই পর্যন্ত সুনামগঞ্জ সরকারি কলেজে জীববিজ্ঞানের শিক্ষক ছিলেন। একই বছরের ২৭ জুলাই থেকে ১৯৫৭ সালের ২৬ সেপ্টেম্বর পর্যন্ত ঢাকা কলেজে উদ্ভিদবিদ্যার শিক্ষক হিসেবে কর্মরত ছিলেন। এরপর উচ্চতর শিক্ষাগ্রহণ শেষে ১৯৬০ সালের আগস্টে ইডেন মহিলা কলেজে উদ্ভিদবিদ্যার শিক্ষক হিসেবে যোগ দেন এবং ১৯৬২ সালের ৩১ জানুয়ারি পর্যন্ত এ কলেজে শিক্ষকতা করেন।

১৯৬২ সালের ১ ফেব্রুয়ারি থেকে ২২ নভেম্বর পর্যন্ত মুরারিচাঁদ কলেজে উদ্ভিদ বিজ্ঞানের অধ্যাপক হিসেবে কাজ করে একই বছরের ২৩ নভেম্বর ঢাকা বিশ্ববিদ্যালয়ের উদ্ভিদবিজ্ঞান বিভাগের জ্যেষ্ঠ লেকচারার হিসেবে যোগদান করেন। তিনি ১৯৭০ সালে পদন্নোতি পেয়ে ‘রিডার’ এবং ১৯৭৯ সালে অধ্যাপক হন। ১৯৭৮ সালের সেপ্টেম্বর থেকে ১৯৮১ সালের সেপ্টেম্বর পর্যন্ত একই বিভাগের চেয়ারম্যান ছিলেন।

আবদুল ফাত্তাহ ১৯৮১ সালের সেপ্টেম্বর থেকে ১৯৮৫ সালের ৩০ সেপ্টেম্বর পর্যন্ত নাইজেরিয়ার মাইদুগুড়ি বিশ্ববিদ্যালয়ের কৃষি অনুষদের অধীন শস্য বিজ্ঞান বিভাগের প্রধান অধ্যাপক হিসেবে দায়িত্ব পালন করেন। ১৯৮৫ সালের অক্টোবরে পুনরায় ঢাকা বিশ্ববিদ্যালয়ের উদ্ভিদবিজ্ঞানের অধ্যাপক হিসেবে যোগদান করেন। বর্তমানে একই বিভাগের অনারারি অধ্যাক হিসেবে কর্মরত রয়েছেন। এছাড়া ১৯৮৬ সাল থেকে ১২ বছর পর্যন্ত জাহাঙ্গীরনগর বিশ্ববিদ্যালয়ের ভিজিটিং অধ্যাপক ছিলেন।

তিনি ১৯৯৩ থেকে ১৯৯৫ সাল পর্যন্ত বাংলাদেশ বিজ্ঞান একাডেমির কাউন্সিল সদস্য এবং ১৯৭৮ থেকে ১৯৯৯ সাল পর্যন্ত ঢাকা বিশ্ববিদ্যালয়ের একাডেমিক কাউন্সিল এবং উচ্চতর শিক্ষা বোর্ডের সদস্য ছিলেন। ১৯৬২ সালে প্রথম লেখক হিসেবে তিনি ‘সরল জীববিজ্ঞান’ নামে একটি গ্রন্থ রচনা করেন যা তৎকালীন পূর্ব পাকিস্তান পাঠ্যপুস্তক বোর্ড কর্তৃক প্রকাশিত হয়।

সম্মাননা
--------

* ঢাকা বিশ্ববিদ্যালয় স্বর্ণপদক (১৯৫৪)
* ‘সরল জীববিজ্ঞান’ গ্রন্থের জন্য ইউনেস্কো পুরস্কার (১৯৬২)
* বাংলাদেশ বিজ্ঞান একাডেমি ফেলো (১৯৯১)
* বাংলাদেশ উদ্ভিদবিজ্ঞান সমিতি স্বর্ণপদক ও ফেলোশীপ (২০০৫)
* রোটারী ইন্টারন্যাশনাল কর্তৃক পল হ্যারিস ফেলোশীপ
* বাংলা একাডেমি ফেলো (২০০৬)

তথ্যসূত্র
---------

1. 1 2 3 4 5 6 7 8  "কাজী আবদুল ফাত্তাহ"। *বাংলাদেশি বিজ্ঞান একাডেমি*। ২৮ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২০।
2. ↑  "বাংলা একাডেমি সম্মানসূচক ফেলোশিপ"। *বাংলা একাডেমি*। সংগ্রহের তারিখ ১১ ফেব্রুয়ারি ২০২০।
**কাজী আবুল কাশেম** বলতে বোঝাতে পারে:

* কাজী আবুল কাশেম (রাজনীতিবিদ) –বাংলাদেশি রাজনীতিবিদ ও মুক্তিযুদ্ধা যিনি পটুয়াখালী-৪ আসনের সংসদ সদস্য ছিলেন।
* কাজী আবুল কাশেম (সচিব) –বাংলাদেশি সাবেক সরকারি কর্মকর্তা যিনি কৃষি মন্ত্রণালয়ের সচিব ছিলেন।

আরও দেখুন
---------

* কাজী আবুল কাসেম (কার্টুনিস্ট) –ভারত উপমহাদেশের প্রথম মুসলিম কার্টুনিস্ট, প্রখ্যাত চিত্রশিল্পী ও শিশুসাহিত্যিক।
* আবুল কাসেম (দ্ব্যর্থতা নিরসন) –দ্ব্যর্থতা নিরসন পাতা।
* আবুল কাশেম (দ্ব্যর্থতা নিরসন) –দ্ব্যর্থতা নিরসন পাতা।
* আবুল কাশেম ফজলুল হক –বাঙালি রাজনীতিবিদ।

 এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। 

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
**কটকের দ্বিতীয় যুদ্ধ** ১৭৪২ সালে বর্তমান ভারতের ওড়িশা রাজ্যের কটকে বাংলার নবাব কর্তৃক নিযুক্ত উড়িষ্যার শাসনকর্তা শেখ মাসুম পানিপথী এবং মারাঠাদের মধ্যে সংঘটিত হয়। যুদ্ধে মারাঠারা জয়লাভ করে এবং শেখ মাসুম নিহত হন। মারাঠারা কটক দখল করে নেয়।

পটভূমি
------

মূল নিবন্ধ: বাংলায় মারাঠা আক্রমণ (১৭৪২–১৭৪৩)
১৭৪২ সালে ভাস্কর পণ্ডিতের নেতৃত্বে ৪০,০০০ মারাঠা অশ্বারোহী সৈন্য বাংলা আক্রমণ করে এবং বিভিন্ন অঞ্চলে লুটতরাজ শুরু করে। তারা এমনকি বাংলার তদানীন্তন রাজধানী মুর্শিদাবাদেও হানা দেয়। বাংলার নবাব আলীবর্দী খান কাটোয়ার যুদ্ধে মারাঠাদের মূল ঘাঁটিতে আক্রমণ করেন এবং তাদেরকে পরাজিত করে বাংলা থেকে বিতাড়িত করেন। পরাজিত মারাঠারা পশ্চাৎপসরণ করে এবং উড়িষ্যা প্রদেশে প্রবেশ করে।

যুদ্ধের ঘটনাবলি
---------------

মারাঠারা উড়িষ্যার রাজধানী কটকের দিকে অগ্রসর হয়। এসময় উড়িষ্যার প্রাদেশিক শাসনকর্তা ছিলেন শেখ মাসুম পানিপথী। তিনি সসৈন্যে মারাঠা আক্রমণকারীদের বাধাদানের জন্য অগ্রসর হন। কিন্তু কটকের নিকটে সংঘটিত যুদ্ধে তিনি পরাজিত ও নিহত হন। এরপর বিজয়ী মারাঠা বাহিনী কটকসহ সমগ্র উড়িষ্যা জুড়ে তাদের নিয়ন্ত্রণ প্রতিষ্ঠা করে।

ফলাফল
-----

মারাঠাদের হাতে শেখ মাসুমের পতনের সংবাদ পেয়ে নবাব আলীবর্দী স্বয়ং সসৈন্যে উড়িষ্যার দিকে অগ্রসর হন। তার আগমনের সংবাদ পেয়ে মারাঠারা ভয় পেয়ে যায় এবং পশ্চাৎপসরণের সিদ্ধান্ত নেয়। ১৭৪২ সালের ডিসেম্বরের মধ্যে আলীবর্দী উড়িষ্যা থেকে মারাঠাদের সম্পূর্ণরূপে বিতাড়িত করতে সক্ষম হন।

আরো দেখুন
---------

* কটকের যুদ্ধ (১৭৪১)
* কটকের যুদ্ধ (১৭৪৯)

তথ্যসূত্র
---------

1. 1 2 3 4 5 6 7 8 9 10 11 12  ড. মুহম্মদ আব্দুর রহিম, *(বাংলাদেশের ইতিহাস)*, *আলীবর্দী ও মারাঠা আক্রমণ*, পৃ. ২৯৪
2. 1 2 3 4 5 6 7  "Forgotten Indian history: The brutal Maratha invasions of Bengal"।
3. ↑  Jacques, Tony. Dictionary of Battles and Sieges. Greenwood Press. p. 516. আইএসবিএন ৯৭৮-০-৩১৩-৩৩৫৩৬-৫.
4. ↑  মারাঠা আক্রমণ। "ঐতিহাসিক পটভূমিকা"। ন্যাশনাল ইনফরমেশন সেন্টার। ২৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৪.০১.১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
কড়তা ওজন
**কড়তা ওজন** //কখনও কখনও বলা **ভারমুক্ত ওজন**, খালি গাড়ির বা কন্টেইনারের ওজন। স্থূল ওজন (বোঝাইকৃত ওজন) থেকে এটা বিয়োগ করে পণ্যের মূল ওজন হিসাব করা সম্ভব। এর সর্বাধিক ব্যবহার হয়ে থাকে পরিবহনকৃত পণ্যের মুল্যের উপর শুল্কায়ন করার ক্ষেত্রে অথবা বজরা, রেল, রাস্তা, বা অন্যান্য ট্রাফিক এর খাজনা প্রতিষ্ঠার জন্যে বিশেষভাবে যেখানে পণ্যের পরিমানের সাথে খাজনার পরিমান পরিবর্তিত হয় (যেমন ইরি প্রণালী)। হিসাবের সুবিধার্থে রেলপথের গাড়ি (বগি) এবং সড়কের যান সমূহের বাইরের পার্শে কড়তা ওজন লিপিবদ্ধ থাকে। কড়তা ওজনের ব্যবহার দেখা যায় পানির তলদেশে অবস্থিত যেকোন আকৃতিগত সমীক্ষার ক্ষেত্রে।

কড়তা (টেয়ার) শব্দটি উৎপন্ন হয়েছে মধ্য ফরাসি শব্দ টেয়ার "অভাব ও অসম্পূর্ণতার জন্যে পণ্যের অপচয়", ইতালীয় টারা, এবং আরবি طرح তারা থেকে। শাব্দিক অর্থ  "পণ্য বাদ বা প্রত্যাখ্যান করা" টারাহা অর্থ "প্রত্যাখ্যান করা"

কড়তা ওজনের হিসাব করা হয় রান্নাঘর থেকে বিশ্লেষণাত্মক (বৈজ্ঞানিক) ওজন মাপার যন্ত্রে। প্রায় সকল নিক্তিতেই পুন:স্থাপন বোতাম থাকে যার সাহায্যে একটি খালি পাত্র ওজন মাপার তলে স্থাপন করে নিক্তির কাটা শূন্য এ স্থাপন করা হয়, যাতে পরবর্তীতে যেকোন ওজন পরিমাপ করলে শুধুমাত্র পণ্যের ওজন দেখা যায় (পাত্র ব্যতীত)।

স্থূল ওজন (মোট ওজন) = মূল ওজন (পণ্যের মূল ওজন) + কড়তা ওজন (খালি কনটেইনারের ওজন)।

তথ্যসূত্র
---------

1. ↑  Soroka, W। *Illustrated Glossary of Packaging Terminology* (Second সংস্করণ)। Institute of Packaging Professionals।
2. ↑  "tare (2)"। *Online Etymology Dictionary*।

বহিঃসংযোগ
---------

* Yam, K. L. "Encyclopedia of Packaging Technology", John Wiley & Sons, 2009, আইএসবিএন ৯৭৮-০-৪৭০-০৮৭০৪-৬
* SOLAS: container weighing method 1 & 2
**কাজী খালেদা খাতুন** ভাষা আন্দোলনের সেই মহান সৈনিকদের অন্যতম যারা অত্যন্ত কম বয়সে, স্কুলের ছাত্র থাকা কালীন সময়েই ভাষা আন্দোলনে সংযুক্ত হন।

জন্ম
----

১৯৩৯ সালের ৭ই আগস্ট বরিশাল বিভাগের পিরোজপুরে সম্ভ্রান্ত কাজী বাড়িতে জন্মগ্রহণ করেন খালেদা খাতুন। পিতা কাজী মাজহার উদ্দিন আহমদ এবং মাতার নাম হাকিমুন্নেসা খাতুন। একাত্তরের মুক্তিযুদ্ধে শহীদ কাজী সামসুল হক তার বড় ভাই।

শিক্ষা জীবন
-----------

১৯৫৪ সালে কামরুন্নেসা সরকারি বালিকা উচ্চ বিদ্যালয় থেকে ম্যাট্রিক পাস করেন। এরপর ইডেন মহিলা কলেজ থেকে ১৯৫৬ সালে উচ্চ মাধ্যমিক এবং ঢাকা মেডিকেল কলেজ থেকে ১৯৬৮ সালে এমবিবিএস ডিগ্রি লাভ করেন।

চাকরি জীবন
----------

১৯৭০ সালে ঢাকা মেডিকেল কলেজের প্যাথলজি বিভাগের প্রভাষক পদে কর্মজীবন শুরু করেন। পরবর্তীতে কিউরটের পদমর্যাদায় উন্নীত হন। ১৯৭৮ সালে ইরাক সরকারের অধীনে ইরাকে সাড়ে চার বৎসর কাজ করেন। ১৯৮৩ সালে ঢাকাতে ফিরে এসে আবার ঢাকা মেডিকেল কলেজে যোগ দেন। এছাড়া জাতীয় হৃদরোগ ইন্সটিটিউটেও কাজ করেন তিনি।

ভাষা আন্দোলনে অবদান
-------------------

১৯৫২ সালের মহান ভাষা আন্দোলনের উত্তপ্ত সময়ে খালেদা খাতুন কামরুন্নেসা বালিকা বিদ্যালয়ের অষ্টম শ্রেণীর ছাত্রী। ভাষা কন্যা রওশন আরা বাচ্চু সহ অন্যান্য ভাষা সৈনিকেরা সেই সময়ে সমাজের সর্বস্তরের সকল মানুষকে উদ্বুদ্ধ করতেন। তাদের ডাকে সাড়া দিয়ে কামরুন্নেসা বালিকা বিদ্যালয়ের ছাত্রীরা ভাষা আন্দোলনে প্রত্যক্ষ ভাবে অংশগ্রহণ করেন যার মধ্যে সর্বাগ্রে ছিলেন কাজী খালেদা খাতুন।

১৯৫২ সালের একুশে ফেব্রুয়ারি ১৪৪ ধারার মধ্যেই তিনি ঢাকা বিশ্ববিদ্যালয়ের ঐতিহাসিক আমতলার সভায় অংশগ্রহণ করেন। এরপর ১৪৪ ধারা ভাঙার সিদ্ধান্ত নিয়ে মিছিল নিয়ে বের হলে পুলিশের নির্যাতনের শিকার হন খালেদা খাতুন। পুলিশের ছোঁড়া কাঁদানে গ্যাসে অসুস্থ হয়ে পড়েন।

প্রথম কোনো স্কুলে শহীদ মিনার তৈরি
---------------------------------

কাজী খালেদা খাতুন এবং অন্যান্য ভাষা কন্যারা মহান ভাষা আন্দোলনের শহীদদের স্মরনে কেন্দ্রীয় শহীদ মিনারের আদলে কামরুন্নেসা সরকারি বালিকা বিদ্যালয়ে শহীদ মিনার তৈরী করেন। যা ছিলো কোনো স্কুলে তৈরী প্রথম শহীদ মিনার।

মৃত্যু
------

২৮ সেপ্টেম্বর ২০১৩ তে এই মহান ভাষা সৈনিক ঢাকার ইডেন মাল্টিকেয়ার হাসপাতালে মৃত্যুবরণ করেন। তাকে মিরপুর বুদ্ধিজীবী কবরস্থানে সমাহিত করা হয়।

আরও দেখুন
---------

* রওশন আরা বাচ্চু

তথ্যসূত্র
---------

1. ↑    ওয়েব্যাক মেশিনে আর্কাইভকৃত ৫ মার্চ ২০১৬ তারিখে ভাষা আন্দোলনে নারীদের ভূমিকা
2. ↑  [*স্থায়ীভাবে অকার্যকর সংযোগ*] ভাষাকন্যাদের স্বীকৃতি মিলছে না কেন?
3. ↑   কাজী খালেদা খাতুন

বহি:সংযোগ
---------

* [*স্থায়ীভাবে অকার্যকর সংযোগ*] ডা. কাজী খালেদা খাতুন
* একুশ মহীয়সী ভাষা সংগ্রামী- বাদল চৌধুরী
**কড়োলী রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো কড়োলী শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷

ইতিহাস
------

১৯০১ খ্রিস্টাব্দের জনগণনা অনুসারে কড়োলী রাজ্যটির জনসংখ্যা ছিলো ৯৩১ জন৷ রাজ্যটির রাজস্বের পরিমান ছিলো ৩,৭৮১ ভারতীয় মুদ্রা, যার মধ্যে ৫১৩ মুদ্রা বরোদার গায়কোয়াড় ও ৯৩ মুদ্রা ইদার রাজ্যে কর হিসাবে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর কড়োলী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ

কড়োলী দেশীয় রাজ্যের শাসকগণ ঝালা রাজবংশীয় মাকওয়ানা কোলী রাজপুত এবং তারা ঠাকুর সাহেব উপাধিতে ভূষিত হতেন৷

তথ্যসূত্র
---------

1. ↑  Imperial Gazetteer of India, v. 17, p. 384.
2. ↑   Imperial Gazetteer
3. ↑  Princely States of India
4. ↑  Wiki Source, *White Paper on Indian States (1950)/Part 4/Instrument of Accession* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
**ওরিএন্টাল ফ্রিল** হল অভিনব কবুতর-এর একটি জাত যা বহু বছর ধরে নির্বাচিত প্রজননের মাধ্যমে বিকাশ লাভ করেছে।এ কবুতর বর্তমান সময়ে বাংলাদেশেও বেশ জনপ্রিয়। এর পালন শখের বসে করা শুরু হলেও এখন বাণিজ্যিকভাবে পালন করা হচ্ছে।রং এর ভিত্তিতে এদের বিভিন্ন ভাগে ভাগ করা হয়েছে। তবে ব্লোনডিনেট (*Blondinette)* ও স্যেটিনেট (*Sattinette)* হলো সবচেয়ে পরিচিত।

চিত্রশালা
---------

চিত্র:সারিবদ্ধভাবে বিশ্রামরত স্যটিনেট
চিত্র: ব্লানডিনেট
চিত্র:স্যটিনেট-২
চিত্রঃ কালো ফিতের ব্লোনডিনেট
চিত্রঃনীল ফিতের ব্লোনডিনেট
চিত্রঃলাল ফিতের ব্লোনডিনেট
 চিত্রঃরং তুলিতে স্যটিনেট
 চিত্রঃরং তুলিতে স্যটিনেট

উৎপত্তি
-------

এই কবুতরের উৎপত্তি ঘটেছে তুরস্কে। ১৬০০শতকে তুরস্কে উসমানীয় সুলতানদের বিশেষ আদেশে এর প্রজনন করা হয়েছে। মানিসা প্রাসাদে এর প্রজনন করা হয়েছিল।সে যুগে এর বিশেষ গুরুত্ব ছিল। আউল কবুতরের পরিবার থেকে এর উৎপত্তি ঘটেছে। বহু বছর ধরে নির্বাচনী প্রজননের মাধ্যমে এ প্রজাতিকে বিকশিত করা হয়েছে।

বিস্তার
-------

১৮৬৪ সালে এইচ পি ক্যরিডিয়া এ প্রজাতিকে ইজমির থেকে যুুুুক্তরাষ্ট্রে নিয়ে যান।১৮৭৯ সালে ন্যাশনাল কলম্বিয়ান সোসাইটিতে প্রদর্শন করা হয়। এর মাধ্যমে জনসাধারণের সাথে ওরিএন্টাল ফ্রিল এর পরিচয় ঘটানো হয়। বর্তমানে সারা বিশ্ব বেশ জনপ্রিয় এ প্রজাতির কবুতর।

পরিচিতি
-------

তুরস্কে এ কবুতর হুনকারি নামে পরিচিত। হুনকারি অর্থ দাঁড়ায় "সুলতানদের পাখি"। তবে এর আরও বেশ কিছু নাম আছে। যেমনঃ" ওল্ড ফ্যাশন ওরিএন্টাল ফ্রিল,ক্লাসিক ওরিএন্টাল ফ্রিল। তুরস্কে হুনকারি তবে সারা বিশ্বে ওরিএন্টাল ফ্রিল নামেই সবচেয়ে বেশি পরিচিত।

গঠন
---

এ কবুতরের ঠোঁট এদের আকর্ষণীয় করে তুলেছ। ঠোঁটের রং হালকা গোলাপি। যদিও ঠোঁট ছোট,অপুষ্ট । বুকে ও মাথায় সুন্দর ঝুঁটি রয়েছে। উচ্চতা প্রায় ৩৩ সে.মি.। পূর্ণবয়স্ক শরীরের ওজন ৩১০-৩৪০ গ্রাম পর্যন্ত হয়। পায়ে মাফস আছ। এদের পালকের সাদা দাগ গুলোকে বলা হয়"দা সীল অফ সুলতান "অর্থাৎ সুলতানের সীলমোহর।লেজ সংক্ষিপ্ত থেকে দীর্ঘ, বন্ধ এবং অনুভূমিক।পাঞ্জা মাঝারি দৈর্ঘ্যের।স্তন বড় এবং গোলাকার।চোখ বড়, উজ্জ্বল, বৃত্তাকার এবং পূর্ণ,তবে আইরিস অন্ধকার।

বিশেষ উল্লেখ্য
--------------

এ কবুতর পোষ্য হিসেবে ইতিমধ্যে জনপ্রিয়তা লাভ করেছে। ভালো উড়তেও পারে এ কবুতর। এর রঙেও বৈচিত্র্য রয়েছে।
নিজের অঞ্চল থেকে এ প্রজাতির কবুতর সারা বিশ্বে ছড়িয়েছে। তার সাথে হয়ে উঠেছে জনপ্রিয়।প্রদর্শনীর জন্য উপযুক্ত।

তথ্যসূত্র
---------

1. ↑  Levi, Wendell (১৯৭৭)। *The Pigeon*। Sumter, S.C.: Levi Publishing Co, Inc। আইএসবিএন 0-85390-013-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  [বাংলা উইকিপিডিয়া "পোষা কবুতর"] `|ইউআরএল=` এর মান পরীক্ষা করুন (সাহায্য)।
3. ↑  Original frill। "English Wikipedia"।
4. ↑  [বাংলা উইকিপিডিয়া "তুরস্কের ভূগোল"] `|ইউআরএল=` এর মান পরীক্ষা করুন (সাহায্য)।
5. ↑  *মধ্য যুগের মুসলিম ইতিহাস*।
6. ↑  "National Oriental frill club"। ২৪ ফেব্রুয়ারি ২০২০ তারিখে মূল থেকে আর্কাইভ করা।
7. ↑  "ওরিএন্টাল ফ্রিল"।
8. ↑  "ওরিএন্টাল ফ্রিল"।
9. ↑  "National Oriental frill club"। ২৪ ফেব্রুয়ারি ২০২০ তারিখে মূল থেকে আর্কাইভ করা।
10. ↑  "ওরিএন্টাল ফ্রিল"।
11. ↑  "ওরিএন্টাল ফ্রিল"।
**কাজী দেলোয়ার হোসেন চৌধুরী (দেলা মিঞা)** চট্টগ্রাম জেলার ফটিকছড়ির ভূজপুর এলাকার অন্যতম একজন জমিদার। তিনি জমিদার কাজি হাসমত আলী চৌধুরীর প্রপৌত্র এবং কাজী বংশের সর্বশেষ ক্ষমতাপ্রাপ্ত জমিদার।তিনি ১৯০৫ সালে ভুজপুর জমিদার বাড়িতে জন্মগ্রহণ করেন।পিতামহ জমিদার কাজী আহমদুজ্জামান চৌধুরীর সুযোগ্য উত্তরসূরী ছিলেন তিনি।ফলে তরুণ বয়সেই পিতামহ থেকে তিনি জমিদারি লাভ করেন।চট্টগ্রাম সরকারি মুসলিম উচ্চ বিদ্যালয় থেকে তিনি এন্ট্রান্স পাশ করেন।তার জমিদারির আমল ১৯৫৫ সাল পর্যন্ত টিকেছিল। জমিদারি প্রথা বিলুপ্তির মাধ্যমে তার জমিদারি শেষ হয়। তিনি ভূজপুর ইউনিয়ন পরিষদের প্রায় ২০ বছর যাবৎ (১৯৫৪ পূর্ববর্তী) প্রেসিডেন্ট হিসেবে অধিষ্ঠিত ছিলেন এবং ৫ বছর যাবৎ চট্টগ্রাম জজ কোর্টের জুরির সদস্য হিসেবে ছিলেন।এছাড়াও তিনি কাজীরহাট কেন্দ্রীয় জামে মসজিদের প্রতিষ্ঠাতা জমিদাতা ও কাজিরহাট আল জামিয়াতুল ইসলামিয়া ভূজপুর মাদ্রাসার অন্যতম জমিদাতা ছিলেন।তিনি ১৮ই ফেব্রুয়ারি ১৯৯০ সালে নিজ বাসভবনে মৃত্যুবরণ করেন।

তথ্যসূত্র
---------

1. ↑  "ভুজপুরের সেই জমিদার বাড়ি ও ফাঁসির মঞ্চ"। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।
তুলসীর কণ্ঠী *মালা* পরা ইসকনের হংসদূত স্বামী ।
***কণ্ঠী মালা*** বা ***কণ্ঠী*** ( সংস্কৃত: कण्ठी, *কণ্ঠী*, lit "কণ্ঠীমালা") হল তুলসী-বীজের সুতোযুক্ত মালা যা হিন্দু ধর্মের কিছু অনুসারী পরিধান করে থাকেন।

বৈষ্ণবধর্ম
----------

গৌড়ীয় বৈষ্ণবধর্মের অনুসারীগণ তুলসীর তৈরি *কণ্ঠী মালা* পরিধান করে।  এই সম্প্রদায়ের বেশিরভাগ বৈষ্ণবদের আধ্যাত্মিক দীক্ষার সময় গুরু তাদের *কণ্ঠী* প্রদান করেন।

বলা হয়ে থাকে, কৃষ্ণ – যিনি গৌড়ীয় বৈষ্ণবধর্মে স্বয়ং*ভগবান* - তিনি তুলসী খুব পছন্দ করতেন। তাই কৃষ্ণভক্তগণ বৃক্ষটিকে *"তুলসী দেবী "* হিসাবে পূজা করে।  তুলসী দেবীকে "কৃষ্ণের সবচেয়ে ঘনিষ্ঠ সেবিকা  "হিসেবে বিবেচনা *করা* হয়। তিনি ভক্তদের সুরক্ষা প্রদান করেন। কোন পরিস্থিতিতে গৌড়ীয় বৈষ্ণবগণ তুলসীর কণ্ঠী মালা পরিত্যাগ করে না।

শৈবধর্ম
-------

শৈবগণ রুদ্রাক্ষের তৈরি *কণ্ঠী ধারণ* করেন।  "রুদ্রাক্ষ" নামটি সংস্কৃত '*রুদ্রাক্ষ'* থেকে এসেছে যার অর্থ "শিবের চোখ"(রুদ্র+অক্ষ)।বিশ্বাস করা হয়, শিবের চোখ থেকে রুদ্রাক্ষের উৎপত্তি হয়েছে।

অন্যান্য ঐতিহ্য
---------------

স্বামীনারায়ণ সম্প্রদায় ও কবীর পন্থীরাও কণ্ঠী মালা ধারণ করে।

তথ্যসূত্র
---------

1. 1 2 3  Simoons, Frederick J. (১৯৯৮)। *Plants of life, plants of death*। পৃষ্ঠা 14। আইএসবিএন 9780299159047।
2. ↑  devi dasi, Govinda। "Tulasi Devi, Beloved of Krishna"।
**কাজী শাহ মোফাজ্জল হোসেন কায়কোবাদ** (জন্ম: ২০ ফেব্রুয়ারি ১৯৫৬) হলেন কুমিল্লা জেলায় জন্মগ্রহণকারী একজন বাংলাদেশ রাজনীতিবিদ ও সংসদ সদস্য, যিনি বাংলাদেশ জাতীয়তাবাদী দলের (বিএনপি) সাথে জড়িত। তিনি বিএনপির ভাইস চেয়ারম্যানের দায়িত্ব পালন করছেন। তিনি কুমিল্লা-৩ আসন থেকে একাধিক বার সংসদ সদস্য নির্বাচিত হয়েছেন।

প্রাথমিক জীবন
-------------

কায়কোবাদ ১৯৫৬ সালের ২০ ফেব্রুয়ারি জন্মগ্রহণ করেছেন।

রাজনৈতিক জীবন
-------------

কায়কোবাদ জাতীয় পার্টির মনোনয়নে ১৯৮৬ সালে ৩য় জাতীয় সংসদ নির্বাচনে প্রথম বার এবং ১৯৮৮ সালে দ্বিতীয় বার সংসদ সদস্য নির্বাচিত হন। ১৯৯১ ৫ম জাতীয় সংসদ নির্বাচনে স্বতন্ত্র প্রার্থী হয়ে নির্বাচন করলে, তিনি বিএনপির প্রার্থী রফিকুল ইসলামের নিকট পরাজিত হন। ফেব্রুয়ারি ১৯৯৬ সালে ৭ম জাতীয় সংসদের তিনি জাতীয় পার্টি থেকে আবারও সংসদ সদস্য হন। এরপর তিনি জাতীয়তাবাদী দলে যোগ দেন এবং জাতীয়তাবাদী দলের মনোনয়নে ২০০১ ও ২০০৮ সালে ৮ম ও ৯ম জাতীয় সংসদের সদস্য নির্বাচিত হন। ২০১৬ সালে কায়কোবাদ বিএনপির ভাইস চেয়ারম্যান হিসাবে নিয়োগ পান।

### গ্রেনেড হামলার মামলা

মূল নিবন্ধ: ২০০৪ ঢাকা গ্রেনেড হামলা
২০০৪ সালের ২১ আগস্ট ঢাকার গ্রেনেড হামলা হয়, যাতে দুটি মামলা হয়। ২০০৯ সালে আওয়ামী লীগ ক্ষমতায় এলে মামলার নতুন চার্জশীট দাখিল করে। চার্জশীটে ৫২ জনকে আসামি করা হয়। ২০১৮ সালের ১০ অক্টোবর মামলার রায় হয়। রায়ে ১৯ জনের মৃত্যুদণ্ড ও কায়কোবাদসহ ১৯ জলের যাবজ্জীবন হয়। কায়কোবাদ ২০১৪ সালে থাইল্যান্ডে এবং ২০১৫ সাল থেকে দুবাইয়ে পলাতক রয়েছেন।

তথ্যসূত্র
---------

1. ↑  "ভাইস চেয়ারম্যান ও উপদেষ্টা হলেন যাঁরা"। কালের কণ্ঠ। সংগ্রহের তারিখ ২০১৮-১২-২৩।
2. ↑  "বাবরসহ ১৯ জনের মৃত্যুদণ্ড, তারেকসহ ১৯ জনের যাবজ্জীবন"। সংগ্রহের তারিখ ২০১৮-১২-২৩।
3. ↑  Haider, Liton (২১ আগস্ট ২০১৪)। "19 accused in Aug 21 grenade attack case fleeing justice"। *bdnews24.com*। সংগ্রহের তারিখ ১৮ সেপ্টেম্বর ২০১৬।
4. ↑  "বিএনপির যেসব সুবিধাবাদী নেতা বিদেশে! -"। ২০১৮-০৭-২৯। সংগ্রহের তারিখ ২০১৮-১২-২৩। [*স্থায়ীভাবে অকার্যকর সংযোগ*]
কথা - রবীন্দ্রনাথ ঠাকুর
**কথা** রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট ২৫-টি কবিতা রয়েছে। এই কবিতাগুলি "কথা ও কাহিনী" কাব্যগ্রন্থে পুুুনঃব্যবহার করা হয়েছে।

উৎসর্গীকরণ
----------

রবীন্দ্রনাথ "কথা" কাব্যগ্রন্থটি ভারতীয় বিজ্ঞানী জগদীশচন্দ্র বসুকে উৎসর্গ করেন।

কবিতার তালিকা
-------------

"কথা" কাব্যগ্রন্থের অন্তর্গত কবিতাগুলি হল–

১. কথা

২. শ্রেষ্ঠ ভিক্ষা

৩. প্রতিনিধি

৪. ব্রাহ্মণ

৫. মস্তকবিক্রয়

৬. পূজারিনী

৭. অভিসার

৮. পরিশোধ

৯. সামান্য ক্ষতি

১০. মূল্যপ্রাপ্তি

১১. নগরলক্ষ্মী

১২. অপমান-বর

১৩. স্বামীলাভ

১৪. স্পর্শমণি

১৫. বন্দী বীর

১৬. মানী

১৭. প্রার্থনাতীত দান

১৮. রাজবিচার

১৯. গুরু গোবিন্দ

২০. শেষ শিক্ষা

২১. নকল গড়

২২. হোরিখেলা

২৩. বিবাহ

২৪. বিচারক

২৫. পণরক্ষা

তথ্যসূত্র
---------

1. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৬।
2. 1 2 3  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
3. 1 2  রবীন্দ্রনাথ ঠাকুর : জীবন, সাহিত্য ও দর্শন – বঙ্গভারতী
4. 1 2  কথা – রবীন্দ্র রচনাবলী
5. ↑  "কথা ও কাহিনী"। *www.onushilon.org*। সংগ্রহের তারিখ ২০২০-০৭-০৬।
6. ↑  "কথা - উৎসর্গ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৬।

বহিঃসংযোগ
---------

* rabindra-rachanabali.nltr.org
**কাদালিক্কা নেরামিল্লাই** (তামিল: காதலிக்க நேரமில்லை, অনুবাদ 'ভালোবাসার সময় নেই') হচ্ছে ১৯৬৪ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। প্রণয়ধর্মী এবং কিছুটা হাস্যরসাত্মক ঘরানার এই চলচ্চিত্রটিতে টি. এস. বালাইয়াহ, আর. মুথুরমণ, কাঞ্চনা, রাজাশ্রী, নাগেশ, সচু এবং রবিচন্দ্রন। প্রযোজক সি. ভি. শ্রীধর নিজেই ছিলেন, তিনি কাহিনীও কিছুটা লিখেছিলেন চিত্রালয়া গোপুর সঙ্গে। ১৯৬৪ সালের ২৭শে ফেব্রুয়ারি তারিখে চলচ্চিত্রটি মুক্তি পেয়েছিলো; এই চলচ্চিত্রটি হিন্দি ভাষায় পরিচালক শ্রীধর নিজেই *প্যায়ার কিয়ে জা* (১৯৬৬) নামে পুনঃনির্মাণ করেছিলেন।

চলচ্চিত্রটির কাহিনী হচ্ছে বিশ্বনাথনকে নিয়ে, তিনি একজন এস্টেটের মালিক যিনি তাঁর মেয়ে নির্মলা ও কাঞ্চনকে ধনী বর দিয়ে বিয়ে করবেন বলে আশা করছেন। তবে নির্মলা অশোকের প্রেমে পড়েছিলেন, এক সময় তিনি বিশ্বনাথনের দ্বারা নিযুক্ত এক দরিদ্র মানুষ; বিশ্বনাথনের অনুমোদনের জন্য অশোক ধনী ব্যবসায়ীের একমাত্র উত্তরাধিকারী বলে ভান করলেন; তাকে তাঁর বন্ধু ভাসু সমর্থন করেন, যিনি অশোকের কাল্পনিক কোটিপতি বাবা চিদাম্বরমের ভূমিকায় রয়েছেন। ভাসু তার প্রেমিক কাঞ্চনাকে বিশ্বনাথনের অন্য কন্যা বলে আবিষ্কার করলে ত্রুটির একটি কৌতুক আসে।

চলচ্চিত্রটির দৃশ্যায়ন উটি এবং মেরিনা সমুদ্র সৈকতে হয়েছিলো। সঙ্গীত পরিচালক ছিলেন এম. এস. বিশ্বনাথন এবং টি. কে. রামমূর্তি আর গীতিকার ছিলেন কন্নদাসন। অভিনেত্রী কাঞ্চনা অভিনীত এটিই ছিলো প্রথম চলচ্চিত্র।

তথ্যসূত্র
---------

1. ↑  Srinivasan, Meera (২১ অক্টোবর ২০০৮)। "Front Page: Veteran film director Sridhar dead"। *The Hindu*। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।
2. ↑  Rangarajan, Malathi (১০ মার্চ ২০০৬)। "Star then, a stoic now"। *The Hindu*। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।

বহিঃসংযোগ
---------

* ইন্টারনেট মুভি ডেটাবেজে *কাদালিক্কা নেরামিল্লাই*  (ইংরেজি)
নোটবুক কম্পিউটারের জন্য একজোড়া বহিঃ স্পিকার যা ইউএসবি এর মাধ্যমে সাথে সংযুক্ত থাকে। Sending **বা**

স্পিকার হলো**মাল্টিমিডিয়া স্পিকার** যা কম্পিউটারের সাথে ব্যবহারের জন্য বিক্রি হওয়া স্পিকার, যদিও সাধারণত অন্যান্য অডিও ব্যবহারে সক্ষম, যেমন একটি এপি৩ প্লেয়ারের জন্য। এই ধরনের বেশিরভাগ স্পিকারের একটি অভ্যন্তরীণ পরিবর্ধক থাকে এবং ফলস্বরূপ একটি পাওয়ার উৎসের প্রয়োজন হয়, যা প্রায়শই একটি এসি অ্যাডাপ্টার, ব্যাটারি বা একটি ইউএসবি পোর্টের মাধ্যমে একটি মেইন পাওয়ার সাপ্লাই দ্বারা হতে পারে। সংকেত ইনপুট সংযোগকারী প্রায়ই একটি ৩.৫ মিমি জ্যাক প্লাগ (সাধারণত পিসি ৯৯ স্ট্যান্ডার্ড অনুযায়ী কালার-কোডেড লাইম গ্রিন); কখনও কখনও আরসিএ সংযোগকারী ব্যবহার করা হয়, এবং একটি ইউএসবি পোর্ট সিগন্যাল এবং পাওয়ার উভয়ই সরবরাহ করতে পারে (অতিরিক্ত সার্কিট প্রয়োজন, এবং শুধুমাত্র একটি কম্পিউটারে ব্যবহারের জন্য উপযুক্ত)। ব্যাটারি চালিত ওয়্যারলেস ব্লুটুথ স্পিকারের কোনো সংযোগের প্রয়োজন নেই। বেশির ভাগ কম্পিউটারে কম শক্তি এবং মানের বিল্ট ইন স্পিকার থাকে; যখন বহিরাগত স্পিকার সংযুক্ত থাকে তখন তারা অন্তর্নির্মিত স্পিকারগুলি অক্ষম করে। অল্টেক ল্যানসিং ১৯৯০ সালে কম্পিউটার স্পিকারের বাজার তৈরি  বলে দাবি করা হয়।

কম্পিউটার স্পিকারের মানের এবং দামে ব্যাপক পরিসর। কখনও কখনও কম্পিউটার সিস্টেমের সাথে প্যাকেজ করা কম্পিউটার স্পিকারগুলি ছোট, প্লাস্টিকের এবং মাঝারি শব্দের গুণমান থাকে৷ কিছু কম্পিউটার স্পীকারে ইকুয়ালাইজেশন ফিচার থাকে যেমন বেস এবং ট্রেবল কন্ট্রোল। ব্লুটুথ স্পিকার একটি অক্স জ্যাক এবং সামঞ্জস্যপূর্ণ অ্যাডাপ্টর ব্যবহার করে একটি কম্পিউটারের সাথে সংযুক্ত করা যেতে পারে। 

আরও অত্যাধুনিক কম্পিউটার স্পিকারের জন্য একটি সাবউফার ইউনিট থাকতে পারে যাতে বেস আউটপুট বাড়ানো যায়। বৃহত্তর সাবউফার এনক্লোসারে সাধারণত সাবউফার এবং বাম ও ডান স্পিকারগুলির জন্য পরিবর্ধক থাকে।

কিছু কম্পিউটার ডিসপ্লেতে বরং মৌলিক স্পিকার বিল্ট-ইন থাকে। ল্যাপটপ কম্পিউটারে বিল্ট-ইন ইন্টিগ্রেটেড স্পিকার থাকে, সাধারণত ছোট এবং সীমাবদ্ধ সাউন্ড কোয়ালিটি জায়গা সংরক্ষণের জন্য।

আরো দেখুন
---------

* পিসি স্পিকার
* লাউডস্পিকার ঘের

তথ্যসূত্র
---------

1. ↑  Altec Lansing। "Our History"। ৬ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৫।
2. ↑  "Best Portable Bluetooth Speakers 2019 Reviews (Buying Guide)"। *Stereo Authority* (ইংরেজি ভাষায়)। ২০১৯-০১-২৭। সংগ্রহের তারিখ ২০১৯-০১-২৮।
**ওলেগ** ইন্দোনেশিয়ার বালি দ্বীপ থেকে উদ্ভূত ঐতিহ্যবাহী বালিনী নৃত্যে যা ভ্রমরের বন্য জীবনের প্রতীক স্বরূপ অনন্য এক নৃত্যকলা। কখনও কখনও একে বাম্বলবি ডান্স' নামেও অভিহিত করা হয়।

নৃত্য পরিবেশন
-------------

*ওলেগ* একজন পুরুষ এবং মহিলা নৃত্যশিল্পী দ্বারা সঞ্চালিত হয়। এই নৃত্যের কাহিনীর পটভুমি একটি বাগানের দৃশ্য যেখানে মৌমাছিরা গুঞ্জন করছে এবং ফুল থেকে মধু সংগ্রহ করছে। পুরুষ নর্তক একটি পুরুষ মৌমাছি ও মহিলা নর্তকী একটি স্ত্রী মৌমাছির প্রতিনিধিত্ব করে। কামুক পুরুষ মৌমাছি এক ফুল থেকে অন্য ফুলে স্ত্রীকে তাড়া করে যা নৃত্যের অংগ সঞ্চালনার মাধ্যমে ফুটিয়ে তোলা হয়। যদিও স্ত্রী মৌমাছি প্রথমে প্রণয়চাতুর্য দেখায় কিন্তু শেষ পর্যন্ত সেও পুরুষের বদান্যতা স্বীকার করে।  এই নৃত্যে নারী নর্তকীর চালচলন পুরুষদের চেয়ে জটিল হয়।

পুরুষ ও মহিলা নৃত্যশিল্পীরা বভিন্ন পোশাক পরেন। মহিলা একটি ঐতিহ্যবাহী কাপড়ে পরিধান করে যা *প্রদা* নামে পরিচিত। এই প্রদা সোনালী রঙে আচ্ছাদিত থাকে। মৌমাছির ডানার প্রতীক হিসাবে একটি দীর্ঘ, নিছক স্কার্ফ নর্তকীকে পরিধান করতে হয়। তার মাথায় ফুলের সজ্জা থাকে। পুরুষ নৃত্যশিল্পীও পুরুষ মৌমাছির প্রকৃতির অনুরূপ কাপড় পরেন। তার মাথায় একটি *উডেং থাকে। উডেং* একটি ঐতিহ্যবাহী বালিনিজ টুপি। নর্তকের হাতে একটি পাখা থাকে।

মৌমাছি এবং বাগানের প্রতীকীস্বরূপ পরিবেশিত এই নৃত্য সম্পর্কে কার্তিকা সুয়ার্দানা বলেছেন যে "উভয় লিঙ্গেরই স্বাভাবিকভাবেই একে অপরের প্রয়োজন" এই বার্তাটি বোঝানোর উদ্দেশ্যে এই নৃত্য পরিবেশন করা হয়।  ওলেগকে প্রায়শই "বোম্বলের নাচ" হিসাবে উল্লেখ করা হয়। এটি বালির অসংখ্য প্রাণী-থিমযুক্ত নৃত্যের মধ্যে একটি ধারা যার মধ্যে *সেন্দ্রওয়াসিহ* (স্বর্গের পাখি ) নৃত্যও অন্তর্ভুক্ত।

তথ্যসূত্র
---------

1. 1 2 3  Suardana 2012।
2. 1 2  Reader ও Ridout 2011।
3. 1 2  McIntosh 2013।